
	Κύκλος διαλέξεων

«Προς την Επανάσταση και τη συγκρότηση του Ελληνικού Κράτους»

Διάλεξη με θέμα:

Ο Αγώνας για την Ελληνική Ανεξαρτησία: 

πολιτική και στρατηγική των Ελλήνων 

και της Οθωμανικής Αυτοκρατορίας (1821-1832)
Ομιλητής
Χαράλαμπος Παπασωτηρίου 

Καθηγητής Διεθνών Σχέσεων και Στρατηγικών Σπουδών 

Παντείου Πανεπιστημίου, 

Πρόεδρος Ινστιτούτου Διεθνών Σχέσεων (Ι.ΔΙ.Σ)
στο Σπίτι της Κύπρου

Την Παρασκευή 12 Απριλίου 2019, το Σπίτι της Κύπρου και η Εταιρεία Μελέτης και Έρευνας Νεότερης και Σύγχρονης Ιστορίας (Ε.Μ.Ε.Ν.Σ.Ι.), στο πλαίσιο του δεύτερου κύκλου διαλέξεων με τον γενικό τίτλο: «Προς την Επανάσταση και τη συγκρότηση του Ελληνικού Κράτους», συνδιοργάνωσαν, στο Σπίτι της Κύπρου, διάλεξη του Καθηγητή Διεθνών Σχέσεων και Στρατηγικών Σπουδών Παντείου Πανεπιστημίου, Προέδρου Ινστιτούτου Διεθνών Σχέσεων (Ι.ΔΙ.Σ), κ. Χαράλαμπου Παπασωτηρίου, με θέμα «Ο Αγώνας για την Ελληνική Ανεξαρτησία: πολιτική και στρατηγική των Ελλήνων και της Οθωμανικής Αυτοκρατορίας (1821-1832)». Την εκδήλωση συντόνισε ο κ. Ανδρέας Κούκος, Νομικός, Ιστορικός Ερευνητής, Πρόεδρος Δ.Σ. Ε.Μ.Ε.Ν.Σ.Ι.

Στη διάλεξη αναλύθηκε ο αγώνας του 1821 στις διαστάσεις της στρατηγικής ξηράς, της ναυτικής στρατηγικής, της οικονομίας του πολέμου, της εσωτερικής πολιτικής, της διεθνούς νομιμοποίησης και της διπλωματίας. Η ανάλυση συμπεριελάμβανε όχι μόνο την ελληνική πλευρά, αλλά και την Οθωμανική Αυτοκρατορία, καθώς και την ευρωπαϊκή διπλωματία. Στην ομιλία του, ο κ. Παπασωτηρίου, πέρα από την απλή  περιγραφή των γεγονότων, αποκάλυψε σε βάθος τους παράγοντες που καθόρισαν την πορεία και την έκβαση του μεγάλου αγώνα.
Μετά την ολοκλήρωση της διάλεξης ακολούθησαν ερωτήσεις και συζήτηση με τη συμμετοχή του ακροατηρίου.

